armvectores/hy_wikipedia_2023 huggingface dataset:
Hookah

«Hookah», ամերիկացի ռեփեր Թայգայի երգն է, որում իր մասնակցությունն ունի նաև ռեփեր Յանգ Թագը։ Այն թողարկվել է 2014 թվականի ապրիլի 9-ին՝ Young Money Entertainment, Cash Money Records և Republic Records լեյբլների կողմից։ Երգը գրվել է Թայգայի, Յանգ Թագի և Ջես Ջեքսոնի կողմից, իսկ երգի պրոդյուսերն է London on da Track-ը։


== Թողարկում ==
2014 թվականի մարտի 15-ին Թայգան երգից մի փոքր հատված է տեղադրում իր Ֆեյսբուքի էջում, իսկ մարտի 17-ին այն ամբողջական տարբերակով ներկայացվում է։ Երկու ամիս անց՝ ապրիլի 9-ին, երգը որպես սինգլ թողարկվում է թվային ներբեռնման համար։


== Քննադատական արձագանքներ ==
Երգը ստացել է տարբեր արձագանքներ երաժշտական քննադատների կողմից։ «Complex» ամսագրի լրագրող Dharmic X-ը գրել է, որ երգը ունի պոտենցիալ դառնալու մեծ հիթ։


== Տեսահոլովակ ==
Երգի տեսահոլովակը նկարահանվել է 2014 թվականի ապրիլի 21-ին, իսկ պրեմիերան կայացել հունիսի 6-ին։ Տեսահոլովակի ռեժիսորներն են Ալեքս Նազարին և Թայգան։


== Հիթ շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
(4785) Պետրով

(4785) Պետրով (անգլ.՝ Petrov), աստերոիդ աստերոիդների հիմնական գոտում։ Հայտնաբերվել է 1984 թվականի դեկտեմբերի 17-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,664962 ա. մ., առավելագույնը մոտենում է 2,5039 ա. մ. հեռավորության վրա և հեռանում 2,8261 ա. մ.։ Արեգակի շուրջ մեկ ամբողջական պտույտ է կատարում 1589,04 երկրային օրվա ընթացքում, իր ուղեծրով շարժվելով միջինում 0,226552 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,68° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4785) Պետրով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ասֆալտե ջունգլիներ (ֆիլմ)

«Ասֆալտե ջունգլիներ» (անգլ.՝ The Asphalt Jungle), 1950 թվականի Բյորնետտի վեպի հիման վրա Ջոն Հյուսթոնի ամերիկական դասական նուար ֆիլմ։ 2008 թվականին մուտքագրվել է Ֆիլմերի ազգային ցուցակ։


== Սյուժե ==
Ինտելիգենտ  պահվածքով հանցավոր աշխարհի հանճարեղ «պրոֆեսոր» Էրվին Ռեդենսշնայդերը ճաղերի հետևում մնալիս մտածում էր կողոպուտի մի ծրագիր, որը աշխարհը չի տեսել։ Ամերիկյան անանուն քաղաքի «ասֆալտապատ ջունգլիներում», որտեղ բարոյական քայքայումը իր հետքն է թողել ինչպես օրենքի ծառաների (լեյտենանտ Դիտրիխի), այնպես էլ հարուստ փաստաբանների (պարոն Էմմերիխ) վրա, «պրոֆեսորը» գտնում է գործը կատարողներին՝ իտալական ընտանիքին նվիրված սեյֆեր բացող  Չավելիին, Գաս անունով խորտկարանի կուզիկ սեփականատերոջը,  և մի քիչ անհասկացող տղա Դիքսին, որը երազում է Կենտուկիում ետ գնել իր հայրական ֆերման։
Վավերագրական ճշգրտությամբ ռեժիսորը բացահայտում է հանցագործության անատոմիան ՝ ցույց տալով, թե ինչպես է աբսուրդային պատահականությամբ «իդեալական հանցագործությունը» սկսում քանդվել, և դրանում ներգրավված յուրաքանչյուր ոք գնում է դեպի կործանում։


== Դերերում ==


== Ֆիլմի շուրջ ==
Ֆիլմը հիմնված է Ու․ Ռ․ Բյորնետտի՝ սուր դետեկտիվների հեղինակի համանուն ստեղծագործության վրա։ Իր նրա մի այլ գրքի հիման վրա նկարահանվել է «Փոքրիկ Կեսար» գանգստերական ֆիլմը  (1931)։
Ֆիլմը առաջադրվել է Օսկար կինոմրցանակի (1951), երկրորդ պլանի ամենալավ դերասան (Սեմ Ջաֆֆե), ամենալավ ռեժիսուրա (Ջոն Հյուսթոն), ամենալավ սցենար (Բեն Մեդդոու, Ջոն Հյուսթոն), ամենալավ սև և սպիտակ օպերատական աշխատանք (Հարլդ Ռոսսոն)  անվանակարգերում։ 1950 թվականին Սեմ Ջաֆֆեն արժանացել Վենետիկի կինոփառատոնում արժանացել է տղամարդու ամենալավ դերակատար մրցանակին
Սկսնակ դեասանուհի Մերիլին Մոնրոն փոքրիկ դեր է խաղացել։ Թիթրերում նրա անունը վերջում էր նշված, այնուամենայնիվ, Մոնրոյի հետագա համբավի շնորհիվ ֆիլմի VHS և DVD թողարկումների շապիկների  վրա մշտապես հայտնվում էր Մոնրոն, որպես ֆիլմի հիմնական «աստղը»։


== Ազդեցություն ==
Ֆիլմի առաջին և վերջին կադրերը անցան ամերիկական կինեմատոգրաֆիայի ոսկե հիմնադրամ։ Ֆիլմը գտնվում է կողոպուտի ժանրի ակունքներում և որպես օրինակ էր ծառայել Ժ. Դասենի «Տղամարդկանց ընդհարում» (1955) և Ս.Կուբրիկի «Սպանությունը» (1956) ֆիլմերի համար։ Կինոյի պատմաբանները նրա ազդեցության հետքեր են գտնում նույնիսկ Քուենտին Տարանտինոյի ֆիլմերում, ներառյալ «Կատաղած շներ» (1992) և «Քրեական ընթերցում» (1994) ֆիլմերը։ Հոլիվուդը 1958, 1963 և 1972 թվականներին երեք անգամ դիմել է «Ասֆալտե ջունգլիներ» վեպի ՝ էկրանավորմանը, բայց ոչ մի ռիմեյք հաջող չի եղել։


== Ծանոթագրություններ ==


== Արտաքին հղումներ ==
«Асфальтовые джунгли»(անգլ.) ֆիլմը Internet Movie Database կայքում 
«Асфальтовые джунгли»(անգլ.) ֆիլմը Allmovie կայքում:
1644

1644 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1644 թվականն է, 
XVII դարի 44-րդ տարին։


== Դեպքեր ==
Չինաստանում հիմնադրվում է Ցին կայսրությունը։


== Ծնունդներ ==


== Մահեր ==
Հուլիսի 29 - Ուրբանոս VIII, Հռոմի Պապ 1623 թվականի օգոստոսի 6-ից մինչև 1644 թվականի հուլիսի 29-ը
Աստերոիդների ցանկ (87101-87200)

Աստերոիդների ցանկ (87001-87100)  • Աստերոիդների ցանկ  • Աստերոիդների ցանկ (87201-87300)
 Աստերոիդների ցանկ (87001-87100)  • Աստերոիդների ցանկ  • Աստերոիդների ցանկ (87201-87300)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Հայոց ազատագրական ընկերություն

Հայոց ազատագրական ընկերություն, հիմնվել է 1906 թվականին, Թիֆլիսում, Երվանդ Լալայանի նախաձեռնությամբ։ Նպատակն էր ընդլայնել ազատագրական և մարդաբանական աշխատանքներն Այսրկովկասում և կից երկրներում։
Նախագահն էր Ա․ Մելիք-Ազարյանը, անդամ-քարտուղարը, միաժամանակ՝ խմբագրական մասնաժողովի նախագահը և գիտական ղեկավարը՝ Երվանդ Լալայանը։ Ընկերության դրամական միջոցները գոյացել են անդամավճարներից, նվիրատվություններից, ընկերության օգտին տրված համերգներից, երեկույթներից, դասախոսություններից, գրքերի ու պարբերականների վաճառքից ստացված գումարներից։
Ընկերության գործերը վարել են ընդհանուր ժողովը (հրավիրվել է տարի մեկ անգամ), խորհուրդը և խմբագրական մասնաժողովը։ Հայոց ազատագրական ընկերությունն իր մասնաճյուղերն ուներ Երևանում, Ալեքսանդրապոլում, Կարսում, Նոր Բայազետում և այլուր։
Գոյության ավելի քան 10 տարիների ընթացքում Հայոց ազատագրական ընկերությունը կազմակերպել է գիտական արշավանքներ, որոնք ազատագրական և հնագիտական ուսումնասիրություններ են կատարել Այսրկովկասի և Արևմտյան Հայաստանի մի շարք շրջաններում։ Ընկերության ջանքերով հրատարակվել է «Ազատագրական հանդես»-ի շուրջ 20 գիրք, կազմվել Վայոց ձորի, Նոյ Բայազետի, Վասպուրականի հայկական ձեռագրերի ցուցակը Թիֆլիսում ստեղծվել հնագիտական և ազատագրական թանգարան, ազատագրական-մարդաբանական և կովկասագիտական գրադարան (1908), Արևմտյան Հայաստանից Այսրկովկաս գաղթած հայերից գրի առնվել մոտ 50 հատոր բանահյուսական նյութ։


== Ծանոթագրություններ ==
Տասու Ֆրագոզու

Տասու Ֆրագոզու (պորտ.՝ Tasso Fragoso), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 6538 մարդ՝ 2006 թվականի տվյալներով։ Գրավում է 4 382,944 կմ² տարածք։ Բնակչության խտությունը՝ 1,5 մարդ/կմ²։
Քաղաքի տոնը նշվում է դեկտեմբերի 19-ին։


== Պատմություն ==
Քաղաքը հիմնադրվել է 1964 թվականի դեկտեմբերի 19-ին։


== Վիճակագրություն ==
Համախառն ներքին արտադրանքը կազմել է 137.350.215,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 21.225,50 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,599 (տվյալները ՄԱԿ-ի զարգացման ծրագրի)։


== Աշխարհագրություն ==
Բնակավայրի կլիման հասարակածային է համապատասղան Կյոպենի դասակարգման։


== Ծանոթագրություններ ==
Արևելյան Սարաևոյի համալսարան

Արևելյան Սարաևոյի համալսարան (բոս․՝ Univerzitet u Istočnom Sarajevu), համալսարան Բոսնիա և Հերցեգովինայի Իստոչնո-Սարաևո քաղաքում։


== Պատմություն ==
Համալսարանը հիմնադրվել է 1992 թվականի սեպտեմբերի 14-ին, Սարաևո այի Հանրապետության Ազգային սկուպշինայի որոշմամբ որպես Սարաևոյի համալսարանի իրավահաջորդը։
Այսօրվա դրությամբ համալսարանի երկու ակադեմիաներում և տասնհինգ բաժիններում սովորում են մոտավորապես 15 հազար ուսանողներ։


== Ֆակուլտետներ ==
Գեղեցիկ արվեստի ակադեմիաներ
Ուղղափառ աստվածաբանություն
Տնտեսական (Պալեում)
Տնտեսական (Բրչկոյում)
Էլեկտրատեխնիկական
Փիլիսոփայական
Ֆիզկուլտուրա և սպորտ
Բիզնեսի տնտեսագիտություն
Արտադրության և կառավարում
Միխանիկա-մեքենաշինական
Երաժշտական ակադեմիա
Բժշկական (Ֆոչայում)
Մանկավարժական
Գյուղատնտեսական
Իրավաբանական
Տեխնոլոգիական


== Ռեկտերներ ==
1993-2000- Վոիսլավ Մաքսիմովիչ
2000-2005 - Բորիշ Ստարովիչ
2005 -ներկա - Միտար Նավակովիչ


== Ծանոթագրություններ ==
Սենտ Անժո

Սենտ Անժո (ֆր.՝ Saint-Angeau), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 677 մարդ, բնակչության խտությունը` 61.88 մարդ/կմ²։ Բնակավայրը զբաղեցնում է 10.94 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ հարավ-արևմուտք, Պուատիե քաղաքից` 85 կմ հարավ, Անգուլեմ քաղաքից` 25 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 382 աշխատունակ (15-64 տարեկան) բնակիչ, որոնցից ակտիվ էին 270-ը, իսկ ոչ ակտիվները` 112։ Ակտիվության ցուցանիշը կազմում է 70,7 %։ 270 աշխատունակ մարդկանցից աշխատել է 234 անձ (121 տղամարդ և 113 կին)։ Գործազուրկ են եղել 36 անձ (16 տղամարդ և 20 կին)։ 112 անաշխատունակներից 30-ը եղել են աշակերտներ կամ ուսանողներ, 45-ը` թոշակառուներ, իսկ 37-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարիա Լուիսա Էսկոբար

Մարիա Լուիսա Էսկոբար (իսպ.՝ María Luisa Escobar, ծննդյան անունը՝ María Luisa González Gragirena, հայտնի է իր ամուսնական անունով՝ María Luisa Escobar, հաճախ նաև՝ Maritza Graxirena, դեկտեմբերի 5, 1903(1903-12-05), Վալենսիա, Վենեսուելա - մայիսի 14, 1985(1985-05-14)), վենեսուելացի 
երաժշտագետ, դաշնակահար, կոմպոզիտոր, ծաղրանկարիչ, ով 1931 թվականին հիմնադրել է Caracas Athenaeum մշակութային հաստատությունը։ Եղել է նաև Վենեսուելայի Կարմիր խաչ կազմակերպության նախագահը (Վալենսիա, 1921, Կարակաս, 1922-1923)։


== Կենսագրություն ==
Մարիա Լուիսա Էսկոբարը ծնվել է 1903 թվականին Էնրիկե Ա. Գոնսալեսի և Մարիա Գրախիչենա ի Միխարես դե Գոնսալեսի ընտանիքում
: Հինգ տարեկան հասակում ընդունվել է Լուրդես քոլեջ, որտեղ սովորել է դաշնամուր նվագել։ Մեկ տարի անց հորինել է իր առաջին երաժշտական ստեղծագործությունը՝ “Blanca, la niña Angélica": Ութ տարեկանում ծնողների հետ ճամփորդել է Կյուրասաո, Նիդերլանդական Անտիլներ, ընդունվել Welgelegen Habaai դպրոց, որտեղ սովորել է ֆրանսերեն և անգլերեն, դաշնամուր, ջութակ նվագել, կոմպոզիցիա՝ դպրոցն ավարտելով 1917 թվականին։ Այնուհետև տեղափոխվել է Փարիզ՝ շարունակելով դաշնամուրի և կոմպոզիցիայի դասընթացները և երգի դասեր է առել Ժան Ռոջեր Դյուկսի, Արթուր Հոնեգերի և Շառլ Կյոկլենի մոտ։


== Կարիերա ==
Վենեսուելա վերադառնալով՝ երկու տարի անց Մարիա Լուիսան, համագործակցելով բանաստեղծ Օլգա Ցապրիլեսի և երգահան Խուան Վիսենտե Լեկունայի հետ, ստեղծել է 16 երաժշտական թատերական պիեսներ։ 1918 թվականին ամուսնացել է գերմանացի Ֆեդերիկո Վոլֆի հետ, և նրանք տեղափոխվել են Պուերտո Կաբելյո։ Ունեցել են երեք երեխա՝ Վալդեմար, Իրմա և Իվան Վոլֆ Գոնսալեսները։ Զույգը հետագայում ամուսնալուծվել է, և Մարիա Լուիսան Կարակասում ամուսնացել է ջութակահար և կոմպոզիտոր Խոսե Անտոնիո Էսկոբար Սալուցոյի (1877-1970) հետ։ Այս ամուսնությունից նա ունեցել է մեկ որդի՝ Թոնի Էսկոբար Գոնսալեսը։ Սալուցոյի, երաժիշտ Պեդրո Անտոնիո Ռիվերս Ռեյնայի և այլ երաժիշտների հետ համատեղ Մարիա Լուիսա Էսկոբարը նախաձեռնել է "Quintet Ávila" գործիքային վոկալ խումբը՝ անձամբ հանդիսանալով խմբի երաժիշտն ու գործիքավորողը։ 1928 թվականի հուլիսի 11-ին Կարակասի ստուդիաներից մեկում Victor Talking Machine Company ձայնագրման ստուդիայի համար ձայնագրել է իր "Alondras", "Mar adentro", "Tu maldad" և "Ángel de mis sueños" ստեղծագործությունները։ Ձայնագրություններում նրա անունը նշվում է որպես "Maritza Graxirena", ի տարբերություն նրա կատալոնական մայրական ազգանվան։
1984 թվականին, մահից մի քանի ամիս առաջ, Մարիա Լուիսա Էսկոբարը ի շնորհիվ իր որպես գիտաշխատող, երաժիշտ, երգիչ և կոմպոզիտոր ծավալած գործունեության, ինչպես նաև հեղինակների և կոմպոզիտորների օգտին իր պայքարի համար, արժանացել է ազգային երաժշտական մրցանակի։


== Մրցանակներ ==
Պատվո դիպլոմ, Սալոն երկրորդ, վենեսուելացի երգիծաբաններ (ծաղրանկարների անվանակարգ, 1931)


== Ընտրյալ երկեր ==


== Մատենագիտություն ==
Martin, Percy Alvin; Cardozo, Manoel da Silveira Soares (1940). Who's Who in Latin America: A Biographical Dictionary of the Outstanding Living Men and Women of Spanish America and Brazil. Stanford University Press. ISBN 978-0-8047-2315-2.


== Ծանոթագրություններ ==
Լադիսլավ Բրոժեկ

Լադիսլավ Բրոժեկ (Ladislav Brožek, 1952, Պլզեն, Պլզենի շրջան, Չեխիա), սլովակ աստղագետ և աստերոիդների հայտնաբերող, ծնվել է չեխական Պլզեն քաղաքում։ Աշխատում է Կլետի աստղադիտարանում։ 1979 թ.-ից 1982 թվականը ընկած ժամանակահատվածում նրա կողմից հայտնաբերվել են 23 աստերոիդ, որոնք հիմնականում ստացել են անվանումներ չեխերեն և սլովակերեն լեզուներից։ Հայտնաբերված աստերոիդներից մեկը (2613) Պլզենը նա անվանել է իր հարազատ քաղաքի պատվին։


== Տես նաև ==
Միլան Անտալ
Յոզեֆ Վիլագի
Ալեքսանր Պրավդա


== Ծանոթագրություններ ==
Դորեմի

Դորեմի, խորհրդային տարիներին նկարահանված կարճամետրաժ, երաժշտական մուլտֆիլմ, որը նկարահանվել է 1986 թվականին՝ ԽՍՀՄի պետական ​​հեռուստառադիոյի պատվերով։


== Սյուժե ==
Մուլտֆիլմը խաղի միջոցով երեխաներին երաժշտական գրագիտություն է սովորեցնում։
Հովիվն ու ցուլը երգելով գնալիս են լինում և ճանապարհին հանդիպում են նոտաներին, որոնք կենդանանում են ու ընդունում որևէ կենդանու կերպարանք․


== Նկարահանող խումբ ==


== Վերահրատարակչություն ==
Մուլտֆիլմը վերահրատարակվել է DVD տեսասկավառակով մուլտֆիլմների ժողովածուներում․ «Կային և չկային», 5-րդ թողարկում, DVD․ «Մեր բարի հեքիաթները», 4-րդ թողարկում (DVD)։


== Ծանոթագրություններ ==


== Արտաքին հղումներ ==
«Дореми» մուլտֆիլմը «Անիմատոր.ռու» կայքում
«Дореми»(անգլ.) ֆիլմը Internet Movie Database կայքում
Զլատոյ Կլյուչ ձորակի գետ

Զլատոյ Կլյուչ ձորակ (ռուս.՝ Река в овраге Златой Ключ), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Ալտատ գետի ձախ ափին՝ 11 կմ հեռավորության վրա։ Գետի երկարությունը 2,7 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Մեդվեդիցա գետն է։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300112107000008092
Հիդրոլոգիական ուսումնասիրությունների կոդը - 107000809
Ավազանի կոդը - 05.01.03.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խանախ Վերին

Խանախ Վերին, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Դուբիշչե (այլ կիրառումներ)

Դուբիշչե, կարող է վերաբերել՝

Դուբիշչե - գյուղ, Ուկրաինայի Ժիտոմիրի մարզի Չուդնևսկի շրջանում
Դուբիշչե - գյուղ, Ուկրաինայի Խմելնիցկիի մարզի Կրասիլովի շրջանում
Դուբիշչե - գյուղ, Ուկրաինայի Վոլինի մարզի Կիվերցիի շրջանում
Կարովինի ինքնաձիգ

Կարովինի ինքնաձիգ, Հայրենական մեծ պատերազմի վերջում մշակված սովետական փորձառական ինքնաձիգ։ Ինքնաձիգը չի անցել 1945 թվականի ամռան փորձությունը ավտոմատիկայի աշխատանքի անհուսալիության ու շահագործման ցածր որակի խնդիրների պատճառով, չի ընդունվել սպառազինություն ու չի արտադրվել սերիայով։
Համարվում է աշխարհում առաջին ինքնաձիգը, որը գծագրվել է «Բուլլ պապ» սխեմայով (չնայած պետք նշել, որ այդ սխեմայով ստեղծվել է PzB M.SS.41 հակատանկային զենքը)։


== Նկարագրություն ==
Ինքնաձիգի կառուցվածքը.

Փողն ընդգրկող օղակաձև գազախցիկ և օղակաձև մխոց,
փողի կողպում՝ փակաղակը ներքև թեքելով,
հարվածային տեսակի հարվածամեկնարկային մեխանիզմ՝ առանց մենահատ կրակի ռեժիմի փոխանցման,
ապահովիչը փակում է մեկնարկային կեռիկը,
հետադարձ մարտական զսպանակը գտնվում է կոթում,
ներքևից միացվող հատածաձև պահեստատուփ՝ նախատեսված 30 փամփուշտի համար,
պահեստատուփի սողնակը արգելափակվում է մեկնարկային կեռիկին սեղմելու դեպքում,
պարկուճի ետ մղումը կատարվում է դեպի վերև։


== Ծանոթագրություններ ==
Գալուստ Գալստյան (այլ կիրառումներ)

Գալուստ Գալստյան կարող է վերաբերել՝

Գալուստ Գալստյան - Կ. Պոլսում 1872-ին ծնված հայ նկարիչ։
Գալուստ Գալստյան - 1935-ին ծնված հայ արձակագիր։
Լիտորալ Նորտիի գավառ

Լիտորալ Նորտիի գավառ (պորտ.՝ Microrregião do Litoral Norte), գավառ Բրազիլիայում, մտնում է Պարաիբա նահանգի մեջ։ Մտնում է Զոնա դա Մատա Պարաիբանայի մարզի մեջ։ Բնակչությունը կազմում է 135 467 մարդ 2006 թվականի տվյալով։ Զբաղեցված տարածքը 1960,503 կմ²։ Բնակչության խտությունը 69,1 մարդ/կմ²։


== Վիճակագրություն ==
Համախառն ներքին արտադրանքը կազմել է 492 656 229,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3761,40 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,570


== Գավառի կազմ ==
Գավառի կազմի մեջ են մտնում հետևյալ համայնքները.

Բաիա դա Տրայսան
Կապին
Ռիու Տինտու
Ազատյան

Ազատյան, հայկական ազգանուն։


== Ազգանունը կրողներ ==
Ալեքսանդր Թադևոսի Ազատյան (ծ. 1930), նկարիչ, գոբելենագործ։
Արեգ Ազատյան (ծ. 1986), արձակագիր, ռեժիսոր։
Արսեն Ազատյան (ծ. 1959), ռեժիսոր, սցենարիստ, պրոդյուսեր, մոնտաժող, օպերատոր։
Արուս Ազատյան, մանկավարժ։
Գևորգ Ազատյան
Գևորգ Ալիբեկի Ազատյան (1947-1983), քանդակագործ։
Գևորգ Գալուստի Ազատյան (1903-1986), ՀԽՍՀ Գերագույն խորհրդի առաջին գումարման պատգամավոր։
Դեմո Ազատյան, լրագրող։
Երվանդ Նազարեթի Ազատյան (ծ. 1935), գրող, հրապարակախոս։
Թորոս Մարտիրոսի Ազատյան (1989-1955), բանասեր, բանաստեղծ, խմբագիր։
Հակոբ Նիկողոսի Ազատյան (1902-1965), փորագրիչ։
Հայկ Ազատյան
Հայկ Հրանդի Ազատյան (վ. 1937), փաստաբան։
Հայկ Նահապետի Ազատյան (1881-1964), տնտեսագետ։
Հայկ Ազատյան, խմբագիր։
Հենրիկ Գևորգի Ազատյան (1928-2013), քաղաքական և պետական գործիչ։
Հմայակ Ազատյան (1863-1934), դերասան։
Հրանդ Ազատյան, հեղափոխական գործիչ։
Շմավոն Ռուբենի Ազատյան (1925-1994), ճարտարապետ։
Սարգիս Փանոսի Ազատյան (1884-1916), բժիշկ։
Վաղարշ Դավթի Ազատյան (1904-1992), քիմիկոս։
Վարազդատ Համազասպի Ազատյան (1918-1941), մանկավարժ, Հայրենական մեծ պատերազմի մասնակից։
Վիլեն Վաղարշի Ազատյան (ծ. 1931), ֆիզիկաքիմիկոս։
Վիկտոր Գրիգորի Ազատյան (1928-2000), սրտավիրաբույժ։


== Տես նաև ==
Ազատյանց


== Ծանոթագրություններ ==
Դեյլ Քարնեգի

Դեյլ Բրեքենրիջ Քարնեգի (անգլ.՝ Dale Breckenridge Carnegie, նոյեմբերի 24, 1888(1888-11-24), Մերիվիլ, ԱՄՆ - նոյեմբերի 1, 1955(1955-11-01), Ֆորեստ Հիլս, Քուինս, Նյու Յորք, Նյու Յորք, ԱՄՆ և Նյու Յորք, Նյու Յորք, ԱՄՆ), ամերիկացի դասախոս և գրող։
Մշակել է ինքնաբարելավման, առևտրով զբաղվելու շնորհի ձևավորման, կորպորատիվ ուսուցման, հանրային ճարտասանության և միջանձնային հարաբերությունների հմտություններին վերաբերող դասընթացներ։ Հեղինակ է մի շարք գրքերի, այդ թվում «Ինչպես ձեռք բերել բարեկամներ և ազդեցություն ունենալ մարդկանց վրա» (1936), «Ինչպես դադարել անհանգստանալ և սկսել ապրել» (1948), «Անհայտ Լինկոլնը» (1932)։


== Կենսագրություն ==
Դեյլ Քարնեգին ծնվել է Մերիվիլում, Միսսուրի։ Նա աղքատ գյուղացի տղա էր, Ջեյմս Ուիլյամ Քարնեգիի (James William Carnegie) և նրա կնոջ՝ Ամանդա Էլիզաբեթ Հարբիսոնի (Amanda Elizabeth Harbison) երկրորդ որդին։
Պատանեկան տարիքում՝ դեռ ստիպված լինելով արթնանալ առավոտյան 3-ին, որպեսզի կովերին պահեր, նա կարողացավ ընդունվել Միսսուրիի պետական մանկավարժական քոլեջ Ուորենսբուրգում և ստանալ բավականին լավ կրթություն։ Քոլեջից հետո նրա առաջին աշխատանքը ագարակապանների կրթության հարցն էր։ Հետո նա Armour & Company-ում սկսեց զբաղվել բեկոնի, օճառի և ճարպի վաճառքով։
Կուտակելով 500 դոլար՝ Քարնեգին դադարեց զբաղվել առևտրով 1911 թվականին, որպեսզի իրագործեր իր վաղեմի երազանքը՝ դառնար մանկավարժ։
1922 թվականին Քարնեգին փոխեց իր ազգանվան գրությունը՝ Carnagey-ից դարձնելով Carnegie։ Հավանաբար նա դա կատարեց գովազդային նպատակներով, քանի որ այդ ժամանակ բոլորին հայտնի էր միլիոնատեր Էնդրյու Քարնեգիի անունը (որի անունը մի անգամ չէ, որ հիշատակվում է Քարնեգիի գրքերում)։
Քարնեգին նկարահանվել է 1947 թվականի «Jiggs and Maggie in Society» ֆիլմում (իր դերում)։
Դեյլ Քարնեգին մահացել է Հոջքինի հիվանդությունից 1955 թվականի նոյեմբերի 1-ին Ֆորեսթ Հիլզի իր բնակարանում (Նյու Յորք) չհաստատված տվյալներով՝ կատարելով ինքնասպանություն։ Գրողը թաղվել է Բելթոնում (Միսսուրի)։


== Ծանոթագրություններ ==


== Արտաքին հղումներ ==

Դեյլ Քարնեգի (անգլ.) Internet Movie Database կայքում — կենսագրություն
Դեյլ Բրեքենրիջ Քարնեգի (նրա մասին) // «Կենսագրական հանրագիտարան. կրթություն, գիտություն, մշակույթ»
Շակյոլ

Շակյոլ (ռուս.՝ Шакъёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է 42 կմ աջ ափից Մեծ Մուտնայա գետի վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Ուսա, գետի ենթաավազանը Ուստ-Ցիլմա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000074512
Կոդը ըստ հիդրոլոգիական հետազոտության (ՌԴ) — 103007451
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Վրացական ազգանուն

Վրացական ազգանունների ճնշող մեծամասնությունը հիմք են առնում հայրանուններից, հազվադեպ՝ տեղանուններից ու տարատեսակ վերջածանցների կազմություններից։ Սովորաբար վրացական ազգանունները տարբերակվում են ըստ երկրի այս կամ այն տարածքի։ Այսպիսով, արևմտյան և կենտրոնական Վրաստանում ազգանունները վերջանում են «ձե» (վրաց.՝ ძე), որը բառացիորեն նշանակում է «ծնված», մինչդեռ Արևելյան Վրաստանում վերջանում են «շվիլի» վերջածանցով (վրաց. შვილი), որը բառացիորեն նշանակում է «մանուկ» կամ «երեխա». սրանք փաստացի հոմանիշներ են համարվում։ Ի դեպ այս վերջածանցով ազգանուններ կրում են նաև Վրաստանի հրեաները։
Արևելյան Վրաստանի լեռնային շրջաններում հանդիպում են «ուրի» (վրաց.՝ ური) կամ «ուլի» (վրաց.՝ ული)։ Սվանների ազգանունների մեծամասնությունը, ըստ ըության ավարտվում են «-անի» (վրաց.՝ ანი), մեգրելների` «-իա» (վրաց.՝ ია), «-ուա» (վրաց.՝ უა) կամ «-ավա» (վրաց.՝ ავა), լազերի` «շի» (վրաց.՝ ში)։
Վրացական ազգանունների մասին առաջին հուշագրությունները վերագրվում են 7 - 8-րդ դարերին։ Նրանց ճնշող մեծամասնությունը կապված էր տեղանունների (Պավնելի, Սուրամելի, Օրբելի), հայրանունների, կամ էլ մասնագիտական պատկանելիության, գերդաստանի ավանդական հասարակական դիրքի ու կոչման (Ամիլախվարի, Ամիրեջիբի, Էրիսթավի, Դեկանոզիշվիլի) հետ։ 13-րդ դարից սկսած՝ ազգանունները հիմք էին առնում տեղանուններից։ Այս ավանդույթը ամբողջությամբ տարածվեց 15 - 18-րդ դարերում։
Վրաստանի քաղաքացիական ռեեստերի գործակալության 2008 թ. հաշվետվության համաձայն՝ Վրաստանի առավել տարածված ազգանունները հետևյալն են.

Բերիձե(ბერიძე) - 24962
Կապանաձե (კაპანაძე) - 17202
Գելաշվիլի (გელაშვილი) - 16350
Մաիսուրաձե (მაისურაძე) - 14824
Գիորգաձե (გიორგაძე) - 12954
Լոմիձե (ლომიძე) - 11796
Ծիկլաուրի (წიკლაური) - 11571
Բոլքվաձե (ბოლქვაძე) - 10916
Կվարացխելիա(კვარაცხელია) - 10447
Նոզաձե (ნოზაძე) - 10183
Խուցիշվիլի (ხუციშვილი) - 4806
Աբուլաձե (აბულაძე) - 4758
Շենգելիա (შენგელია) - 4639
Միքելաձե (მიქელაძე) - 4415
Տաբատաձե (ტაბატაძე) - 4294
Բաիրամովի (ბაირამოვი) - 4265
Գուսեինովա (გუსეინოვი) - 4124
Գոգոլաձե (გოგოლაძე) - 4057


== Անուններ ==


=== Իգական անուններ ===
Վրաստանում ամենատարածված կանացի 9 անունները (2012 թվականի տվյալներով).


=== Արական անուններ ===
Վրաստանում ամենատարածված արական 9 անունները (2012 թվականի տվյալներով).


== Աղբյուրներ ==
Ամենատարածված ազգանունները Վրաստանում Archived 2012-03-09 at the Wayback Machine. (վրաց.)


== Ծանոթագրություններ ==
Էբրու Օզքան

Էբրու Օզքան (թուրքերեն՝ Ebru Özkan, նոյեմբերի 18, 1978(1978-11-18), Անկարա, Թուրքիա), թատրոնի և կինոյի թուրք դերասան և մոդել։


== Կենսագրություն ==
Էբրու Օզքանը ծնվել է 1978 թվականի նոյեմբերի 18-ին Անկարայում։ Ավարտել է Անկարայի համալսարանի պատմաաշխարհագրական ֆակուլտետը։ Դերասանական կարիերայում Էբրուն իր առաջին քայլերը սկսել է թատրոնից և մոդելային բիզնեսից։ Թուրքիայում Էբրուն հայտնի է դարձել Մելիսայի դերով, որը նա մարմնավորել է «Սարսափի տուն» ֆիլմում։ 2009-2011 թվականներին Էբրուն նկարահանվել է «Տիկնոջ այգին» հեռուստասերիալում։ Ավելի ուշ, նա խաղացել է «Մայրեր և աղջիկներ» հեռուստասերիալում, որտեղ մարմնավորել է Դեֆնեի դերը։ 2012 թվականին «Իմ կյանքի դերը» հեռուստասերիալում մարմնավորել է Էլայի դերը, իսկ «Նոթեր» հեռուստասերիալում՝ Սունայի դերը։ 2015 թվականին Էբրուն խաղացել է «Քամու հիշողություն» ֆիլմում, որտեղ մարմնավորել է Լեյլայի դերը։ Այդ ֆիլմում նրա խաղընկերը եղել է Թուբա Բույուքյուսթունը։ 2014-2017 թվականներին Էբրուն խաղացել է Դիլյարա Էրգյուվանի դերը՝ Փշրունքներ հեռուստասերիալում։


== Անձնական կյանք ==
2008 թվականին հարաբերությունների մեջ է եղել Մերթ Ֆըրաթի հետ։ 2009 թվականից մինչև 2014 թվականի գարուն հանդիպել է Ջաներ Ջինդորուքի հետ։ Հարաբերությունների մեջ է եղել նաև Նեջդաթ Իշլերի հետ։ 2014 թվականի վերջից մինչև 2015 թվականի սկիզբ հանդիպել է Էրթան Սաբանի հետ։ 2016 թվականի հունիսի 3-ին զույգն ամուսնացել է։ 2018 թվականի հունվարի 12-ին նրանք ունեցել են դուստր, որին կոչել են Բիրիջիք։


== Ֆիլմագրություն ==


== Թատրոն ==
Pandaların Hikayesi (2012)
Romeo ve Juliet (2008)
Arzu Tramvayı (2008)
Atları Da Vururlar (2005)


== Ծանոթագրություններ ==
Դոնյա Լեոկադիա Սորիլիա (նկար)

«Դոնյա Լեոկադիա Սորիլիա» (իսպ.՝ Una manola: doña Leocadia Zorrilla), իսպանացի հայտնի գեղանկարիչ, դիմանկարիչ, հրատարակող Ֆրանցիսկո Գոյայի նկարներից։ Այս ստեղծագործությունը հեղինակը վրձնել է 1819-ից 1823 թվականներն ընկած ժամանակահատվածում։ Յուղաներկով կտավի չափերն են 147,5 × 129,4 սմ։ Այսօր «Դոնյա Լեոկադիա Սորիլիա» ստեղծագործությունը պահպանվում և ցուցադրվում է Պրադո թանգարանում (Մադրիդ, Իսպանիա)։


== Պատմություն ==
Ըստ 1828-ից 1830 թվականներին կատարած գույքագրման, որը կատարել է Գոյայի ընկերը՝ Անտոնիո Բրուգադան, «Դոնյա Լեոկադիա Սորիլիա» ստեղծագործությունը գտնվում էր պաննոյի կենտրոնում, որը զետեղված էր Խուլի տան ներքնահարկում։ 1881 թվականին նկարը Գոյայի «Մռայլ նկարներ» շարքի այլ կտավների հետ նվիրվում է Պրադո թանգարանին։


== Սյուժե ==
«Դոնյա Լեոկադիա Սորիլիա» ստեղծագործությունում Ֆրանցիսկո Գոյան պատկերել է Լեոկադիա Վեյցին՝ իր սիրուհուն և տնտեսուհուն։ Կտավում կինը հենված է գերեզմանաքարին։ Երեսը փակված է սգո քողով։ Սակայն այսօր, շնորհիվ ռենտգենյան հետազոտության, պարզ է դարձել, որ Գոյան նկարել է մոդելի, որը հենված է քարե սալին, իսկ երեսը փակված չէ։ Այսօր արվեստագետները հակված են այն կարծիքին, որ Գոյայի մահվանից հետո, անհայտ նկարչի կողմից է ավելացվել գերեզմանաքարն ու սգաքողը։


== Գրականություն ==
Buchholz, Elke Linda. Francisco de Goya. Cologne: Könemann, 1999. 3-8290-2930-6
Connell, Evan S. Francisco Goya: A Life. New York: Counterpoint, 2004. 1-58243-307-0
Gassier, Pierre. Goya: A Biographical and Critical Study. New York: Skira, 1955
Havard, Robert. "Goya's House Revisited: Why a Deaf Man Painted his Walls Black". Bulletin of Spanish Studies, Volume 82, Issue 5 July 2005. 615 – 639
Havard, Robert. The Spanish eye: painters and poets of Spain. Tamesis Books, 2007. 1-85566-143-8
Heselwood, Julia. Lovers: Portraits by 40 Great Artists. London : Frances Lincoln, 2011. 978-0-7112-3108-5
Hughes, Robert. Goya. New York: Alfred A. Knopf, 2004. 0-394-58028-1
Junquera, Juan José. The Black Paintings of Goya. London: Scala Publishers, 2008. 1-85759-273-5
Stevenson, Ian. European Cases of the Reincarnation Type. Jefferson, NC: McFarland & Co, 2009. 0-7864-4249-2


== Ծանոթագրություններ ==


== Արտաքին հղումներ ==
Copia a la aguada de Doña Leocadia, fotografiada por J. Laurent, hacia el año 1871 Archived 2011-10-05 at the Wayback Machine.
Ficha de la obra en el catálogo de la Universidad de Zaragoza en línea
Մեժգորիեի շրջան

Մեժգորիեի շրջան (ուկրաիներեն՝ Міжгірський район), շրջան Ուկրաինայի Անդրկարպատյան մարզում։
Ստեղծվել է 1945 թվականին։ Վարչական կենտրոնը՝ Մեժգորիե։


== Աշխարհագրություն ==
Շրջանի տարածքի մակերեսը կազմում է 1166 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 49890 մարդ։ Բնակչության խտությունը կազմում էր 42,79 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Սուսերամարտն ամառային II Օլիմպիական խաղերում — սուսեր

Ամառային II Օլիմպիական խաղերում սուսերամարտի տղամարդկանց՝ սուսերով մրցումներն անցկացվել են հունիսի 19-ին, 20-ին, 22-ին և 25-ին։ Մասնակցել են 7 երկրների 23 մարզիկ։


== Մեդալակիրներ ==


== Մրցումներ ==


=== Առաջին շրջան ===


=== Կիսաեզրափակիչ ===


=== Եզրափակիչ ===


== Ծանոթագրություններ ==


== Արտաքին հղումներ ==
Խաղերի պաշտոնական արձանագրություն Archived 2004-08-30 at the Wayback Machine. (անգլ.)
Մրցումների արդյունքներ Archived 2005-01-13 at the Wayback Machine. (լեհ.)
Կոտի Կիավարի

Կոտի Կիավարի (ֆր.՝ Coti-Chiavari), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A098։


== Բնակչություն ==
Համայնքի բնակչությունը 2008 թվականին կազմում էր 733 մարդ։


== Տնտեսություն ==
2007 թվականի տվյալներով 449 աշխատունակ տարիքի մարդկանցից (15-64 տարեկան) 297-ը տնտեսապես ակտիվ էին, 152-ը անգործունակ (ակտիվության ցուցանիշը 66,1 %, 1999 թվականին եղել է՝ 53,8 %)։ 297 աշխատունակ բնակիչներից 256-ը աշխատում էին (148 տղամարդ և 108 կին), անաշխատանք էին 41-ը (11 տղամարդ և 30 կին)։ 152 անգործունակ մարդկանցից 20-ը աշակերտներ կամ ուսանողներ են, 66-ը թոշակառու, 66-ը անաշխատունակ էին այլ պատճառներով։
2008 թվականին կոմունայում հաշվվել են 314 հարկատու տնտեսություններ, որտեղ ապրել է 686 մարդ։ Միջին եկամուտը մեկ մարդու հաշվով կազմել է 17 910 եվրո։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կոտի Կիավարի» (ֆրանսերեն)։ Արխիվացված օրիգինալից 2012-05-16-ին։ Վերցված է 2011-09-17 
«Կոտի Կիավարի» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-10
Մեեռապալու

Մեեռապալու (էստ․՝ Meerapalu), գյուղ Էստոնիայի Տարտումաա նահանգի Մեեկսի շրջանում։
2011 թվականի տվյալներով գյուղում բնակվում էր 47 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բորիս Կոջո

Բորիս Կոջո (անգլ.՝ Boris Frederic Cecil Tay-Natey Ofuatey-Kodjoe, մարտի 8, 1973(1973-03-08), Վիեննա, Ավստրիա), գերմանացի դերասան և ավստրիական ծագմամբ նախկին մոդել, որը հիմնականում նկարահանվել է ԱՄՆ-ում։ Առավել հայտնի է «Պաշտպանության ներքո» հեռուստասերիալում խաղացած Սթիվեն Բլումի և «Չարի կացարան։ Կյանք մահից հետո», «Չարի կացարան։ Վրեժ» ֆիլմերում խաղացած Լյութոր Վեստի դերերով։


== Վաղ կյանք ==
Կոջոն ծնվել է Վիեննայում (Ավստրիա)։ Նրա մայրը՝ Ուրսուլան, եղել է գերմանացի հոգեբան, իսկ հայրը՝ Էրիկ Կոջոն, գանացի բժիշկ։ Մայրական գծով նախատատը հրեա էր, մահացել է Հոլոքոստի ժամանակ, իսկ տատը պատերազմը վերապրել է ընդհատակում։ Նրա ծնողները բաժանվել են, երբ նա վեց տարեկան էր։


== Կարիերա ==
2002 թվականին «People» ամսագիրը Կոջոյին անվանել է «աշխարհի 50 ամենագեղեցիկ մարդկանցից» մեկը։ 2002 թվականին նկարահանվել է «Շագանակագույն շաքարավազ» ֆիլմում և Նիկոլ Արի Փարկերի հետ «Սնունդ հոգու համար» սերիալի գլխավոր դերում (արդյունքում նրանք ամուսնացել են)։ 2005 թվականի հոկտեմբերին «Գոսպել» ֆիլմում կատարել է պաստոր Ֆրեդ Թեյլորի քմահաճ որդու՝ Դեյվիդ Թեյլորի դերը։ 2009 թվականին նկարահանվել է «Սուռոգատներ» ֆիլմում։ 2009 թվականի դեկտեմբերին հայտարարվել է, որ Կոջոն խաղալու է գլխավոր դեր «Պաշտպանության ներքո» սերիալում, որի պրեմիերան կայացել է 2010 թվականի սեպտեմբերին։ Նույն թվականին հանդես է եկել «Չարի կացարան։ Կյանք մահից հետո» ֆիլմում՝ Լյութոր Վեստի դերով, իսկ 2012 թվականին այդ դերը խաղացել է «Չարի կացարան։ Վրեժ» ֆիլմում։
2014 թվականին հեռուստատեսությամբ Կոջոն հիմնական դեր է ունեցել ABC ալիքի «Միայն անդամների համար» փրայմ թայմ սերիալում։


== Անձնական կյանք ==
Կոջոն ազատ տիրապետում է ֆրանսերենին, գերմաներենին և անգլերենին, փոքր-ինչ էլ խոսում է իսպաներենով։ Նա ունի եղբայր՝ Պատրիկը, և քույր՝ Նադյան։
2005 թվականի մայսիս 21-ին Գերմանիայի Գունդելֆինգեն քաղաքում ամուսնացել է դերասանուհի Նիկոլ Արի Փարկերի հետ։ Նրանք ունեն երկու երեխա։ Առաջին երեխան՝ դուստրը՝ Սոֆին, ծնվել է 2005 թվականի մարտի 5-ին։ Նախքան ծնվելը նրա մոտ ախտորոշել են ողնաշարի ճեղքվածք։ Երկրորդ երեխան՝ որդին՝ Նիկոլյա Ներուդան, ծնվել է 2006 թվականի հոկտեմբերի 31-ին։ Նրանք ապրում են Ատլանտայում։


== Ֆիլմագրություն ==


== Ծանոթագրություններ ==
Աիդա Ամատունի

Աիդա Ստեփանի Ամատունի (նոյեմբերի 14, 1932(1932-11-14), Թիֆլիս, ԱԽՖՍՀ, ԽՍՀՄ), հայ նյարդաֆիզիոլոգ։ Կենսաբանական գիտությունների դոկտոր (1985)։


== Կենսագրություն ==
1956 թվականին ավարտել է Երևանի բժշկական ինստիտուտը։ 1958 թվականից աշխատում է ՀՀ ԳԱԱ Ֆիզիոլոգիայի ինստիտուտի կենտրոնական նյարդային համակարգի լաբորատորիայում, 1985 թվականից՝ առաջատար գիտաշխատող։
Աշխատանքները վերաբերում են շարժողական ակտիվության կենտրոնական կարգավորման մեջ ուղեղիկի դերի, գլխուղեղի հետ նեյրոնային ակտիվության ինտեգրման և կարգավորման սեփական մեխանիզմներով կապված գոյացությունների գործունեության բջջային ակտիվության մակարդակով ուսումնասիրություններին։


== Անդամակցություն ==
Գլխուղեղի հետազոտության միջազգային կազմակերպության անդամ, 1986
Նյու Յորքի ԳԱ անդամ, 1995


== Երկեր ==
Функциональная организация и участие центральных ядер в интегративной деятельности мозжечка, Е., 1987.


== Ծանոթագրություններ ==
Պերվոմայսկոյե (Ռեմոնտնենսկի շրջան)

Պերվոմայսկոյե (ռուս.՝ Первомайское), գյուղ Ռուսաստանի Դաշնության Ռոստովի մարզի Ռեմոնտնենսկի շրջանում։ Մտնում է Պերվոմայսկի գյուղական համայնքի կազմի մեջ։
Ալեքսեյ Կուրզենյով

Ալեքսեյ Ալեքսանդրովիչ Կուրզենյով (ռուս.՝ Алексей Александрович Курзенёв, հունվարի 9, 1995(1995-01-09), Զելենոդոլսկ, Թաթարստան, Ռուսաստան), ռուս ֆուտբոլիստ, հարձակվող։


== Կարիերա ==


=== Ակումբային ===
Թաթարստանի «Զելենոդոլսկ» և «Ռուբին» ֆուտբոլային ակումբների սան է։ 2012 թվականին, երբ արդեն Ռուսաստանի մինչև 17 տարեկանների պատանեկան հավաքականի խաղացող էր, տեղափոխվել է «Լոկոմոտիվ»։ Մոսկովյան ակումբի կազմում կատարել է իր նորամուտը երիտասարդական առաջնությունում՝ 18 խաղերում խփելով 1 գոլ։ 2013 թվականի օգոստոսի 15-ին տեղափոխվել է Մոսկվայի ԲԿՄԱ (6 խաղ, 0 գոլ երիտասարդական առաջնությունում), խաղացել է ՈՒԵՖԱ պատանեկան լիգայում (6 խաղ, 0 գոլ)։
2014 թվականի փետրվարի 21-ին տեղափոխվել է «Ամկար»։ Երիտասարդական առաջնության գարնանային հատվածի 6 խաղերում կատարած երեք արդյունավետ հարվածների շնորհիվ Կոնստանտին Պարամոնովի գլխավորությամբ կատարել է նորամուտը Ռուսաստանի առաջնությունում՝ փոխարինման դուրս գալով Կռիլյա Սովետով ակումբի դեմ խաղի 75-րդ րոպեին։ Հաջորդ տուրի՝ ԲԿՄԱ-ի դեմ խաղում առաջին անգամ խաղադաշտ է դուրս եկել «Ամկարի» մեկնարկային կազմում։
2016 թվականին տեղափոխվել է Մոլդովայի «Ակադեմիա ՈՒՏՄ» ակումբ, ապա՝ ռուսական «Զենիթ-Իժևսկ»։ 2017 թվականի հունիսին պայմանագիր է կնքել Սարատովի «Սոկոլ» ակումբի հետ։ 2018 թվականի մարտին տեղափոխվել է Մոսկվայի «Արարատ»։ 2018 թվականի երկրորդ մասն անցկացրել է Մոգիլյովի «Դնեպր» ակումբում։ 2019 թվականին տեղափոխվել է Ուլյանովսկի «Վոլգա» ակումբ՝ կնքելով պայմանագիր մինչև 2020 թվականը։


=== Հավաքականում ===
2010-2014 թվականներին հանդես է եկել Ռուսաստանի 1995 թվականին ծնվածների պատանեկան հավաքականում։ Այդ ընթացքում անցկացրել է 29 խաղ, որոնցում խփել է 11 գոլ։ 2015 թվականին Ռուսաստանի ֆուտբոլի երիտասարդական հավաքականի կազմում անցկացրել է 6 խաղ, որոնցում խփել է 2 գոլ։


== Վիճակագրություն ==


=== Ակումբային ===
2018 թվականի սեպտեմբերի 10-ի տվյալներով


== Ծանոթագրություններ ==


== Արտաքին հղումներ ==
Ֆուտբոլիստի էջը Sportbox.ru կայքում
Ֆուտբոլիստի էջը FootballFacts.ru կայքում
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Իրինա Լազարյանու

Իրինա Լազարյանու (Irina Lazareanu, հունիսի 8, 1982(1982-06-08), Կլուժ-Նապոկա, Ռումինիա), կանադացի մոդել։ Ծնվել է Ռումինիայում։ Հայտնի է դարձել Քեյթ Մոսի հետ աշխատելու ժամանակ։


== Վաղ տարիներ ==
5 տարեկան հասակում Իրինան ընտանիքի հետ Ռումինիայից արտագաղթեց Կանադա։ 13 տարեկանում նա տեղափոխվում է Լոնդոն՝ բալետ սովորելու  Արվեստի արքայական ակադեմիայում։ 15 տարեկանում նա հանդիպում է Փիթ Դոերթիի հետ և դառնում վերջինիս մուսան։


== Մոդելի կարիերա ==
1999 թվականին Իրինա Լազարյանուն պայմանագիր է կնքում Մոնրեալում գտնվող «Giovanni» մոդելային ընկերության հետ։ Նա միևնույն ժամանակ մասնակցում է համաշխարհային նորաձևության շաբաթներին Բարսելոնայում, Ավստրալիայում և Մադրիդում։ 2004 թվականին ստեղծում է «Anne Valerie Hash» ցուցադրությունը։
Կարիերայի ընթացքում Իրինայի վրա մեծ ազդեցություն է թողել Քեյթ Մոսը։ Այդ ընկերության շնորհիվ Իրինան սկսեց աշխատել հայտնի բրենդների հետ (Chanel, Balenciaga, Alexander McQueen, Anna Sui, Lanvin, Versace, Coach, Marc Jacobs, Պրադա, Christian Lacroix, Miu Miu, Yves Saint Laurent, John Galliano):
Իրինան գերմանացի մոդելյոր Կարլ Լագերֆելդի մուսան է։


== Երաժշտական կարիերա ==
Իրինա Լազարյանուն երգչուհի է և թմբկահար։ Նրա երաժշտական կարիերան սկսվել է Փիթ Դոերթիի հետ՝ «La Belle et la Bete» (2004) երգով։ Փիթի  «Babyshambles» ինդի ռոք խմբի հետ՝ որպես թմբկահար համաշխարհային շրջագայության է մասնակցել։
2006 թվականին աշխատել է իր «Some Place Along the Way» ֆոլկ ալբոմի վրա պրոդյուսեր Շոն Լենոնի հետ։
2008 թվականի աշնանից Լազարյանուն որոշում է վերցնել կարճատև արձակուրդ նորաձևությունում, որպեսզի ծավալի երաժշտական գործունեություն։


== Անձնական կյանք ==
Լազարյանուն 2 անգամ ամուսնացել է երաժիշտ Փիթ Դոեթրիի հետ։
Իրինա Լազարյանուն այժմ հանդիպում է մոդել Ֆրայա Էրիքսենի հետ։


== Ծանոթագրություններ ==


== Արտաքին հղումներ ==
Фотографии Ирины Лазаряну на сайте style.com
Интервью Ирины Лазаряну для Elle Canada
Արմութլու

Անվան այլ կիրառումների համար տե՛ս՝ Արմութլու (այլ կիրառումներ)Արմութլու, գյուղ Արևմտյան Հայաստանում, Վանի վիլայեթի Արծկեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Արևելաչինական ծով

Արևելաչինական ծով, Դունհայ, Խաղաղ օվկիանոսի կիսափակ ծով Չինաստանի և Թայվան, Ռյուկյու ու Կյուսյու կղզիների միջև։ Մակերեսը համաձայն խորհրդային տվյալների 836 հզր․ կմ² է, համաձայն արևմտյան սահմանման 1 249 հզ կմ², միջին խորությունը՝ 349 մ, առավելագույնը՝ 2717 մ։ Արևելաչինական ծովն է թափվում Յանցզի գետը։ Ծովի արևելյան մասով անցնում է Հյուսիսային պասատային հոսանքի շարունակությունը, որը հյուսիսում ճյուղավորվում է․ մեկ ճյուղն ուղղվում է դեպի Ճապոնական ծով, իսկ մյուսից սկզբնավորվում է Կուրոսիո հոսանքը։
Կլիման մուսոնային է։ Մայիս-հոկտեմբերին 3-4 անգամ հարավից հյուսիս անցնում են թայֆունները։ Ջրի միջին ջերմաստիճանը ձմռանը՝ հյուսիս-արևմուտքից դեպի հարավարևելյան փոխվում է 7 °C-ից մինչև 16 °C, ամռանը՝ 27°-28 °C, տարեկան տեղումները մինչև 2244 մմ է։ Ջրի աղիությունը 34, 5°/օօ է, գետաբերանների մոտ՝ 5-10°/օօ։ Հաճախակի լինում են ստորջրյա երկրաշարժեր (ցունամի)։ Մակընթացությունները կեսօրյա բնույթի են և հասնում են մինչև 7, 5 մ բարձրության։ Արևելաչինական ծովում զարգացած է ձկնորսությունը։ Խոշոր նավահանգիստներն են Շանհայը, Ցզիլունը (ՉԺՀ), Նագասակին (Ճապոնիա)։


== Ծանոթագրություններ ==
Ալեքսեյ Աշապատով

Ալեքսեյ Աշապատով (ռուս.՝ Алексе́й Вита́льевич Ашапа́тов, հոկտեմբերի 30, 1973(1973-10-30), Սարատով, ՌԽՖՍՀ, ԽՍՀՄ), ռուս թեթևատլետ, 2006 և 2012 թվականների Պարալիմպիկ խաղերի քառակի չեմպիոն և ռեկորդակիր, աշխարհի չեմպիոն (2006), Եվրոպայի չեմպիոն (2005), Ռուսաստանի տասնակի չեմպիոն։ Նվաճել է ոչ միայն ոսկե, այլև արծաթե ու բրոնզե բազմաթիվ մեդալներ։ Արժանացել է նաև Ռուսաստանի կառավարական պարգևների՝ Պատվո նշան և Բարեկամության շքանշանների։ Մարզական նվաճումները ձեռք է բերել գնդի հրման և սկավառականետման մրցաձևերում։


== Կենսագրություն ==
Բանակում զինվորական ծառայությունն ավարտելուց հետո որոշել է մնալ Սիբիրում։ Հաճախել է վոլեյբոլի պարապմունքների, Նիժնեվարտովսկի, Սուրգութի թիմերի կազմում մասնակցել մրցումների, դարձել սպորտի վարպետ։ 2002 թվականին դժբախտ պատահարի հետևանքով կորցրել է ոտքը, բայց շարունակել է զբաղվել սպորտով, համառորեն մարզվել՝ դրսևորելով դժվարությունները հաղթահարելու տենչ, անկոտրում կամք։


== Ծանոթագրություններ ==


== Արտաքին հղումներ ==
Կենսագրությունը
Կենսագրությունը
Կրամոն

Կրամոն (ֆր.՝  Cramont), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 289 մարդ, բնակչության խտությունը` 30.23 մարդ/կմ²։ Բնակավայրը զբաղեցնում է 9.56 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 33 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 188 աշխատունակ (15-64 տարեկան)  բնակիչ, որոնցից ակտիվ էին 149-ը, իսկ ոչ ակտիվները` 39։ Ակտիվության ցուցանիշը կազմում է 79,3 %։ 149 աշխատունակ մարդկանցից աշխատել է 134 անձ (72 տղամարդ և 62 կին)։ Գործազուրկ են եղել 15 անձ (8 տղամարդ և 7 կին)։ 39 անաշխատունակներից 17-ը եղել են աշակերտներ կամ ուսանողներ, 11-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բոբո Դիուլասո

Բոբո Դիուլասո (ֆր.՝ Bobo-Dioulasso), քաղաք Բուրկինա Ֆասոյում, դեպարտամենտ Վերին Ավազաններ տարածաշրջանի ՈւԷ գավառում։


== Ընդհանուր տեղեկություն ==
Բոբո Դիուլասոն մեծությամբ երկրի երկրորդ քաղաքն է։ Տեղակայված է Բուրկինո Ֆասոյի հարավ-արևմուտքում` Ուագադուգուից մոտավորապես 350 կմ հեռու, երկրի ամենաբերրի մասում, որը մեծ նշանակություն ունի տնտեսության համար։ Բացի այդ, Բոբո Դիուլասոն ընկած է Մալիի և Կոտ դ'Իվուարի հետ արևտրային ուղիների հատման վայրում։ Կլիման մեղմ է։ Քաղաքապետը  (2011 թվականի հունիսի տվյալով) Սալիա Սանուն է։
Քաղաքը հիմնադրվել է Սյա անվանումով 15-րդ դարում։ 1897 թվականին այն գրավվեց ֆրանսիացիների կողմից և մտավ Ֆրանսիական Արևմտյան Աֆրիկա գաղութի կազմի մեջ։ 1932 թվականից մինչև 1947 թվականը ժամանակահատվածում մտնում էր Փղոսկրի Ափի գաղութի մեջ։
Բոբո Դիուլասոն արևմտյան Բուրկինա Ֆասոյի խոշորագույն արդյունաբերական և արևտրային կենտրոնն է։ Այստեղ արտադրվում են էլեկտրական սարքեր, տեքստիլ, սննդամթերք, խմիչքներ, ծխախոտային արտադրանքներ և այլն։ Քաղաքում կա միջազգային օդանավակայան և համալսարան։ Երկաթուղային կապը միացնում է այն  Ուագադուգույի և Աբիջանի հետ։ Բոբո Դիուլասոն հանդիսանում է կաթոլիկ եպիսկոպոսության կենտրոն։


== Կլիմա ==


== Բնակչություն ==
Ըստ 2013 թվականի տվյալների` քաղաքի բնակչության թիվը կազմում էր 555 128 մարդ։
Քաղաքի բնակչության թվի փոփոխությունն ըստ տարիների


== Տեսարժան վայրեր ==
Քաղաքային տեսարժան վայրերից կարելի է նշել 1880 թվականի մզկիթը, դարբինների ավանդական թաղամասը, տարածաշրջանային թանգարանը։


== Հայտնի բնակիչներ ==
Ալեն Տրաորե` ֆուտբոլիստ Բուրկինո Ֆասոյից, ֆրանսիական «Լորյանի» կիսապաշտպան։
Շառլ Կաբորե` ֆուտբոլիստ Բուրկինո Ֆասոյից, «Կուբանի» կիսապաշտպան։


== Քույր քաղաքներ ==
 Ֆես, Մարոկկո
 Շալոն ան Շամպայն, Ֆրանսիա
 Բամակո, Մալի


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Бобо-Диуласо (Ֆրանսերեն)
Интернет-портал Бобо-Диуласо (Ֆրանսերեն)
«Ассоциация муниципалитетов Буркина-Фасо»։ Արխիվացված է օրիգինալից 2010-01-18-ին   (Ֆրանսերեն)
Նովի Պորտ

Նովի Պորտ (ռուս.՝ Новый Порт), գյուղ Ռուսաստանի Յամալ-Նենեցյան ինքնավար օկրուգի Յամալսկի շրջանի կազմում։
Բնակչությունը վերջին գրանցված տվյալներով կազմում էր 1700 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մ.թ.ա. 724


== Դեպքեր ==


== Ծնունդներ ==


== Մահեր ==
Ժետուլիու Վարգաս (քաղաք)

Ժետուլիու Վարգաս  (պորտ.՝ Getúlio Vargas), քաղաք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 16 095 մարդ, ըստ 2006 թվականի տվյալների։ Տարածքը կազմում է 286,564 կմ2։ Բնակչության խտությունը՝ 56,2 մարդ/կմ²։


== Վիճակագրություն ==
Համախառն ներքին արտադրանքը կազմել է 139 346 916,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 8 556,77 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,790։


== Պատմություն ==
Քաղաքը հիմնադրվել է 1934 թվականի դեկտեմբերի 10-ին։
Անտոնիս Անտոնիու

Անտոնիս Անտոնիու (հուն․՝ Αντώνης Αντωνίου, 1970), կիպրոսցի շախմատիստ, ՖԻԴԵ-ի վարպետ, ՖԻԴԵ-ի արբիտր, ՖԻԴԵ-ի հրահանգիչ։
Կիպրոսի վեցակի չեմպիոն (1999, 2003, 2005, 2010, 2011 և 2012 թվականներ։ Նույնքան տիտղոս ունի նաև Պարիս Կլիրադիսը, ազգային առաջնություններում ավելի շատ հաղթանակներ ունի միայն Ագատոքլիս Կանստանտինուն)։ 1996 և 1998 թվականների Կիպրոսի առաջնությունների արծաթե մրցանակակիր։
Կիպրոսի հավաքականի կազմում տասներկու շախմատային օլիմպիադաների (1994-2016 թվականներին 2006 և 2010 թվականներիn խաղացել է առաջին տախտակի մոտ), Եվրոպայի չորս թիմային առաջնության (2001-2007 թվականներ), 2017 թվականի Եվրոպայի փոքր երկրների թիմային առաջնության մասնակից։
Լիմասոլում կայացած միջազգային մրցաշարի մասնակից (1997 թվական)։ Լիմասոլի բաց մրցաշարի հաղթող (1999 թվականին մասնակցում էին կիպրոսցի և հույն շախմատիստներ)։


== Հիմնական սպորտային արդյունքներ ==


== Վարկանիշի փոփոխություն ==


== Ծանոթագրություններ ==


== Արտաքին հղումներ ==
Выступления Антониса Антониу на шахматных олимпиадахArchived 2021-11-08 at the Wayback Machine.
Выступления Антониса Антониу в командных чемпионатах ЕвропыArchived 2021-11-08 at the Wayback Machine.
Выступления Антониса Антониу в турнирах малых нацийArchived 2021-11-08 at the Wayback Machine.
Выступления Антониса Антониу в командных чемпионатах ГрецииArchived 2021-11-08 at the Wayback Machine.
Տերնովոե (այլ կիրառումներ)

Տերնովոե, կարող է վերաբերել՝

Տերնովոե - գյուղ, Ուկրաինայի Դոնեցկի մարզի Շախտյորսկի շրջանում
Տերնովոե - գյուղ, Ուկրաինայի Կիրովոգրադի մարզի Դոբրովելիչկովի շրջանում
Տերնովոե - գյուղ, Ուկրաինայի Նիկոլաևի մարզի Կազանկայի շրջանում
Տերնովոե - գյուղ, Ուկրաինայի Պոլտավայի մարզի Լոխովիցայի շրջանում
Նորշեն Ներքին

Նորշեն Ներքին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կոտեժիպի

Կոտեժիպի (պորտ.՝ Cotegipe), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Կոտեժիպի գավառի կազմի մեջ։ Բնակչությունը կազմում է 14 026 մարդ՝ 2006 թվականի տվյալներով։ Գրավում է 4 018,594 կմ2 տարածք։ Բնակչության խտությունը՝ 3,5 մարդ/կմ²։


== Պատմություն ==
Քաղաքը հիմնադրվել է 1820 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 30.641.170,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.232,18 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,607 (տվյալները՝ ՄԱԿ-ի զարգացման ծրագրի)։
Նատրոնակիր

Նատրոնակիր, նատրիումի (NaOH) և կալցիումի (CaO) հիդրօքսիդների խառնուրդը։ 
Պատրաստում են NaOH-ի խիտ լուծույթը թարմ այրած կրի հետ խառնելով։ Խառնուրդը չորացնում են և թույլ շիկացնում։ Ստացվում է սպիտակ ծակոտկեն զանգված, որն օգտագործվում է քիմիական լաբորատորիաներում՝ ածխաթթու գազը կլանելու համար։
Գուապորեի գավառ

Գուապորեի գավառ (պորտ.՝ Microrregião de Guaporé), գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մտնում է Ռիու Գրանդի դու Սուլ նահանգի հյուսիսարևելյան մարզի մեջ։ Բնակչությունը կազմում է 121 597 մարդ, ըստ 2005 թվականի տվյալների։ Տարածքը կազմում է 3637,724 կմ2։ Բնակչության խտությունը՝ 33,4 մարդ/կմ²։


== Վիճակագրություն ==
Համախառն ներքին արտադրանքը կազմել է 2 129 609 598,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 17 866,55 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,823։


== Գավառի կազմ ==
Գավառի կազմի մեջ են մտնում հետևյալ համայնքները.

Անդրե դա Ռոշա
Անտա Գորդա
Արվորեզինյա
Դոյս Լաժեդաուս
Գուաբիժու
Գուապորե
Իլոպոլիս
Իտապուկա
Մոնտաուրի
Նովա Ալվորադա
Նովա Արասա
Նովա Բասանու
Նովա Պրատա
Պարաի
Պրոտազիու Ալվիս
Պուտինգա
Սերաֆինա Կորեա
Սան Ժորժի
Սան Վալենտին դու Սուլ
Ունիան դա Սերա
Վիստա Ալեգրի դու Պրատա